open-index/open-wikipedia-markdown huggingface dataset:
Kolo

**Kolo** (Serbian Cyrillic: Коло) anɛ South Slavic circle dance, ka ba da maali li yʋʋkaŋa tɛɛns bam ani Bosnia nɛ Herzegovina, Croatia nɛ Serbia. Di paasnɛ UNESCO List of Intagible Cultural Heritage la ni tis Serbia.

## Labakʋda
Wilkes (1995) paal ye, kolo anɛ dinɛ yi Illyrian na, bɔzugɔ waa la nwɛnɛ waabanɛ ka ba waad kʋya ni Roman saŋa la.

## Paalʋg
Giligir waab la anɛ dinɛ ka nidib atan bɛɛ gaadʋg bɛɛ nidib bɛdegʋ na nyaŋi waa li.Waad-waadib ɛɛnti gbane taaba nuus bɛɛ sias. Ba ɛɛnti zieni gilig bɛɛ maal gbiliga, ba tʋne tun lai wɔk, bɛɛ ba zien lai waa ayi.

Kolo pʋ mɔr dammʋg din yi sien dʋti agɔl la. Di waab la zamisʋg anɛ naana. Banɛ mi waad hali la ɛɛnti waad ka paan baŋir ka paasid sitai paala nwɛnɛ gaanlʋg. Region wʋsa mɔr kolo waab yinne bɛɛ babʋg ka di/ba bɛɛ di kɔn nɛ regon sieba. Di tɔinɛ hali nɛ sɔ na nyaŋi baŋ waa la buudi wʋsa bɛɛ yɛl ye ye on tʋne wa sitainam la wʋsa.

Ba waad Kolo nɛ pʋadiir nɛ sid kulig malima ni, diema ni, buudi malima ni, nɛ pʋʋsim malimanam ni. Waasieba nar ye dap nɛ pʋab laasi wa ka waasieba mɛ bɔɔd dap maaa bɛɛ pʋab maaa ye ba wa.

**Yʋʋma**

Yʋʋma la ɛɛnti nwɛɛdnɛ tɔɔtɔ, ka ba waadi dɔl. Antonín Dvořák da nɔk yʋʋma la maali o *[[Slavonic Dances]]* –Serbia kolo an waakanɛ paasi ayɔpɔi din yi opus 72.

## Buudi malima waab laad
Buudi malima waab laad anɛ gʋn-gʋn dɔlisid region kɔnɔb-kɔnɔb ni. Region banɛ kpie taaba laadi nwɛn taaba biela.

Ba waad kolonam kɔnɔb-kɔnɔb diema zinisin. Ba ɛɛnti yɛnɛ malima fuud dinɛ bɛ di kɔn nɛ region kan. Kolo nanɛ an naana anɛ *narodno kolo* bɛɛ *drmeš*; dinɛ ka ba waadi dɔlisid yʋʋma la nwɛɛd siem.

## South Slavic gbiliga waasieba
South Slavic tensieba ni, ba mɔr horo (Bulgarian: хоро) bɛ Bulgaria ka oro (Macedonian: оро) mɛ bɛ North Macedonia nɛ Montenegro. 

## Mɛ gɔsim nɛ

* Armenian dance
*        Assyrian folk dance
*        Croatian dances
*        Dabke
*        Faroese dance
*        Greek dances
*        Hora (dance), di nwɛnɛ kolo an siem la
*        Khorovod, Eastern European dim waam
*        Kurdish dance
*        Serbian dances
*        Turkish dance

## Gbanvɛɛnsa
Kotoku Royals F.C

**Kotoku Royals F.C**. (dinɛ yʋʋri da an Kotoku Royals Academy) anɛ professional football team kanɛ bɛ Akim Oda, Eastern Region sʋʋlim, Ghana, ka nwɛɛd Ghana Division One. Di da pinilnɛ yʋʋm tusa ayi nɛ atan la ni (2003) ka da paam suori nwɛɛd professional matches yʋʋm tusa ayi nɛ anu la ni (2005), Kilab la da nɔbʋg Ghana League system la ni paae zinikanɛ ka ba yʋʋm bɛ la, Division One. 

Yʋʋm tusa ayi nɛ piinɛ ayɔpɔi nwadisa atan la ni (March, 2017) Englishman Matt Ward ka ba da gaŋ ye o an kilab la Head Coach yʋma ayi (two years). Amaa coach la da gaad nwadisa atan saŋa.

## Gbanvɛɛnsa
Kofi Brako

**Kofi Brako** anɛ Ghana pɔlitis nwɛɛd ka lɛn an wadmaani paas Seventh Parliament of the Fourth Republic of Ghana tis Tema Central Constituency bɛ Greater Accra Region Wabʋg naadɔɔg, New Patriotic Party nɔba zug.

## On siniŋ siem nɛ o sakur yɛla
Ba da dua Brako nɛ yʋʋm tusir, kɔbiswai nɛ pisnu nɛ awai nwadis awai dabpiinɛ yinne daar (11 September 1959). O yinɛ Akyem Bieni bɛ Eastern Region sʋʋlim, Ghana. O da maali o Diploma in Freight Forwarding yi Zurich, Switzerland yʋʋm tusa ayi nɛ piinɛ atan (2013).

## Tʋʋma
On da nam pʋ kpɛn pɔlitis la, Brako da anɛ chief executive officer tis Teamwork Freight Services bɛ Tema.

## Pɔlitis
Brako da kpɛn wadmaannib yin nɛ yʋʋm tusa ayi nɛ piinɛ atan  yʋʋmpaal nwadig la daba ayɔpɔi daar (7 January 2013) wabʋg naadɔɔg, New Patriotic Party nɔba zug tis Tema Central Constituency. Din yi vɔɔt tusa pisnaasi nɛ yinne, kɔbisnu nɛ pisnii nɛ yinne (41,581), o da paam da paam vɔɔt tusa pisi nɛ anii, kɔbistan nɛ pistan nɛ anaasi (28,334) dinɛ zɛm nɛ vɔɔt pisyuobʋ nɛ anii dual pistan nɛ yinne kɔbiga pʋʋgin (68.31%) di kʋk la. Ba da lɛn vɔɔt o yʋʋm tusa ayi nɛ piinɛ ayuobʋ (2016) yaas ka o lɛn keŋ yʋma anaasi yaas

Wadmaannib yin la, o da tʋm laasʋg nam kɔnɔb kɔnɔb nib a sieba anɛ; Roads and Transport, Gender and Children, nɛ Youth, Sports and Culture.

## Mɛŋ bɛllim
Brako is mɔr pʋa nɛ biisa anaasi. O anɛ Kristo biig ka keŋ Church of Jesus Christ of Latter-day Saints pʋʋsim.

## Gbanvɛɛnsa
Kofi Okyere-Agyekum

**Kofi Okyere-Agyekum** (dʋanɛ dawalig nwadig 8, 1958) anɛ Ghana pɔlitis nwɛɛd ka an wadmaani paas wadmaanib yikanɛ paasi ayɔpɔi la Ghana republic kanɛ paasi anaasi la ni tis Fanteakwa South Constituency bɛ Eastern Region la, Wabʋg Naadɔɔg, nɔba zug.

## On siiŋ siem nɛ o sakur yɛla
Ba da Okyere-Agyekum nɛ yʋʋm tusir nɛ kɔbiswai nɛ pisnu nɛ anii Nwadisa atan' la ni li daba anii daar (dawalig nwadig 8, 1958). O yinɛ Osino, tenkanɛ bɛ Eastern Region sʋʋlim, Ghana. O da keŋɛ University of Ghana maali o Bachelor of Science degree in agricultural economics yʋʋm tusir nɛ kɔbiswai nɛ pisnii nɛ yinne la ni (1981). O da lɛn keŋ Ghana Institute of Management and Public Administration maal Master's of Business Administration degree in finance yʋʋm tusa ayi' nɛ ayɔpɔi la ni (2007).

## Pɔlitis nwɛ'ɛb yɛla
Okyere-Agyekum anɛ Wabʋg Nadɔɔg, (NPP) nid. Yʋʋm tusa ayi' nɛ pii nɛ ayi' Ia ni (2012), o da nya Fanteakwa South kʋk ka NPP nɔba zug sixth parliament of the fourth republic ka di.

## Tʋʋma yɛla
·        Corporate manager, Uniliver, 1984–2000

·        Supply chain manager, Cleansing Solution Limited, Tema

·        Member of Parliament (January 7, 2013–present; 2nd term)

## Mɛŋ bɛllim yɛla
Okyere-Agyekum anɛ Kristo biig ka ken Presby pʋʋsim. O mɔr pua nɛ biisa atan'.

## Gbanvɛɛnsa
Kotoku Royals F.C.

**Kotoku Royals F.C.** (ka ba da buon ye Kotoku Royals Academy) anɛ professional football team kanɛ yi Akim Oda, Eastern Region sʋʋlim, Ghana, ka nwɛɛd Ghana Division One ni. Di da pinilnɛ yʋʋm tusa ayi nɛ atan la ni (2003) ka paam suor ye ba nwɛ professional maknam yʋʋm tusa ayi nɛ anu la ni (2005), kilab la paam tɔlisi keŋ tuon ka yʋʋn nwɛɛd Ghana League system Division One ni. 

Yʋʋm tusa ayi nɛ piinɛ ayɔpɔi nwadisa atan la ni (March, 2017) Englishman Matt Ward ka ba da gaŋ ye o an Head Coach yʋma ayi (two years). Amaa coach la da gaad nwadisa atan nyaaŋ. 

## Gbanvɛɛnsa
Kpabia

**Kpabia** anɛ tempʋbili bɛ Yendi Municipal district, district kanɛ bɛ Northern Region sʋʋlim, Ghana Ya-dagɔbʋg baba. 

## Gbanvɛɛnsa
Kpalbe

**Kpalbe bɛɛ Palbe** anɛ tenkanɛ bɛ Savannah Region sʋʋlim, Ghana. Di anɛ tempʋtitaari tis North East Gonja District.

## Zinig/babir
Kpalbe bɛnɛ Ya-dagɔbʋg-Nyaaŋ tis Tamale dinɛ an tempʋtitaari tis Northern Region. Tembanɛ bɛ Ya-datiʋŋ anɛ Bung (Gbung) nɛ Chanbulugu. Kwisini nɛ Chandayili bɛ di Ya-nyaaŋ baba. Di Ya-dagɔbʋg baba anɛ JIdanyile, Palbusi nɛ Wala. Tembanɛ bɛ di Ya-nyaaŋ anɛ Vano, Deboko, Panshiaw nɛ Changburi. Damongo, tempʋtitaari tis Savannah Region anɛ 172 kilometres dɔl suor waalim lɛbid Kpalbe Ya-tuona.

## Gbanvɛɛnsa
Kpalʋg

**Kpalug** anɛ tiig biili ka ba mɔri maan. Ba ɛnti kiim bɛɛ duk nɛ ka yaam pɔn'ɔl n paae wʋʋ daba atan' ka nyaan tua. Li anɛ pʋ'abi maanɛ nɛ li bɛ Afirika sɔ'ɔlim wusa. Dɔɔnd biieli bɛɛ maagi tʋn'e nɔki maal kpalʋg la. 

Li maalʋg suor dɔlisid nɛ dɔgʋb, pier ka yisid pa'adnam la ka nyaan pin'. Li pin'ib la mɔri nyʋʋg hali kɛnna.

Fʋ tun'e paas yarim ka li nyaŋi sʋŋ ka li sʋ'ab yuugid.

Ba ɛnti nwia li nɛ gbila gbila n kuos bɛɛ sua li ka mɔri maan diib.

Yɛl banɛ daamidi li maalʋg anɛ li su'ab zin'is yɛla. 

Kpalʋg mɔr kʋ'ʋlim gʋn gʋn linɛ pʋ bɛ na'asaa maagi la ni. 

Kpalʋg la yʋ'ʋsieba anɛ: Zʋ'ʋnɛ nɛ Maagi.
Kpando Constituency

## '''Kpando Constituency''' sʋʋlʋm linɛ paas sʋʋlʋm nam linɛ bɛ [[Ghana|Ghana]] wadmaanib yir la. Ba vɔtidi gaŋid wadmaan vɔt saŋa onɛ na zienɛ ba nɔba zug [[Wadmaanib yir|wadmaanib yir]] la vɔt saŋa. Kpando constituency la bɛnɛ Kpando District linɛ bɛ Ghana Volta Region sʋʋlʋm la. Kpando District linɛ bɛ Ghana [[Volta Region|Volta Region]] sʋʋlʋm la.

## Wadmaanib banɛkpɛn wadmaanib yir la

## Vɔtnam
Krachi East Constituency

**Krachi East Constituency** anɛ Ghana Parliament constituency nam la yinne. Ba vɔɔtidnɛ gaŋ nid yinne ka o aan ba wadmaan. Krachi East bɛ nɛ Krachi East district bɛ Oti Region, Ghana la.

## Titɔndig
Constituency la bɛnɛ Krachi East district bɛ Volta Region, Ghana. Constituency la da bɛnɛ Volta Region ka ba naam pʋdig Region paala dɔlisid yʋʋm tusa ayi nɛ piinɛ anii nwadis piinɛ ay (2012) vɔɔtʋg la.

## Labakʋda
Electoral Commission of Ghana da siniŋ constituency la yiiga nɛ yʋʋm tusa ayi nɛ anaasi (2004) la ni paas nɛ pisinɛ anaasi sieba, ba yʋʋn da paas constituency nam la ban kɔbisyi (200) kɛŋ paae ban kɔbisyi nɛ pistan (230). Constituency la da siniŋɛ yʋʋm tusa ayi nɛ anaasi Ghana wadmaannib vɔɔtʋg la ni, ka Krachi constituency da pudiga ayi an Krachi East nɛ Krachi West.

## Wadmaanib

## Vɔɔtug

## Gbanvɛɛnsa
Kristo Biis Pʋ'ʋsʋm

**Kristo biiis pʋʋsim** anɛ Abrahamic monotheistic pʋʋsim suokanɛ dɔl Jesus onɛ yi Nazareth la bɛllim nɛ o paalʋg. Pʋʋskaŋa gat pʋʋsimnam la wʋsa dunia ni ka nɔbʋgʋd tɔ nɛ nidib nwɛnɛ 2.4 billion dinɛ zɛmnɛ yinne atan pʋʋgin dunia nidib yaa laas. Ti buon banɛ dɔl pʋʋskaŋa lanɛ Kristo biis. Tɛɛns 157 pʋʋgin banɛ zuoe gat ka ba niŋ yadda ye Yesu anɛ Winaam biig, onɛ kennɛ nwɛnɛ faangid la ka nɔdiesidib da piana di yɛla Hebrew dim Winaam gbaʋŋʋn na (dinɛ an nɔnaar kʋdʋg) ka nie nɔnaar paalin la.

Kristo biis pʋʋsim mɔr malima kɔnɔb kɔnɔb nɛ wada kɔnɔb kɔnɔb zaŋi keŋ kasi bɛllim nɛ faangir,tʋʋma, tʋntʋnnib zuŋir, nɛ ban niŋ Kristo yadda siem.

Dinɛ an yinne Pʋʋsimnam la wʋsa n anɛ ban niŋ yadda ye Yesu anɛ Winaam biig-Winaam labaari kilim saal onɛ da mɔɔl Winaam yɛla, namis hali ka kpi dapaada zug ye o faaen ninsaal tʋʋmbɛɛdi bas; ka pʋdi li ye labasʋŋ,dinɛ gbinni an “labaar kanɛ an sʋm”. Vɛnligidi paan Yesu vʋm nɛ o paalʋg Winaam labasʋŋin la Matthew, Mark, Luke nɛ John gbana ni.

Kristo biis pʋʋsim la da pinilnɛ Yesu duaam nyaaŋ, Roman sʋʋlim, Judea. Yesu nyaadɔlib la da mɔɔl labaar la gilig Eastern Mediterranean sʋʋlim, laanɛ ban da nyɛ namisʋg bɛdigʋ la. Emperor Constantine the Great da yɛl ye Kristo biis pʋʋsim la ka bɛɛdɛ Roman Empire ka di yinɛ Edict of Milan (313), din nyaaŋ ka o maal Council of Nicaea (325) zinikanɛ ka yiiga Kristo biis la da laasid ka di yʋʋn lieb State church tis Roman Empire (380). Church of the East and Oriental Orthodoxy da bak taaba ka di yinɛ ban niŋ Kristo yadda siem yɛla. ka Eastern Orthodox Church nɛ Catholic Church widigi keŋ Ya-nyaaŋ (East) nɛ Ya-Tuon (West) (1054). Protestantism da widig lieb pʋʋsim dɔɔg bɛdigʋ. Kristo biis pʋʋsim la sʋnya ka mɔr nini nied nɛ tɛmmaalʋgʋ kena di kas-kas anɛ Europe.

Kristo biis pʋʋsim la mɔr lʋga bɛda ayuobʋ; ba anɛ Roman Catholicism (nidib 1.3 billion), Protestantism (800 million), Eastern Orthodoxy (220 million), Oriental Orthodoxy (60 million), Restorationism (35 million), nɛ Church of the East (600 thousand).

## Labakʋda
Yiiga Jew Kristo biis la da buoni ba mɛŋ ye 'The Way', Suor La, daasierɛ di yinɛ Azaya 40:3, "maalimi zugsɔb suor la". Tʋʋma 11:26 nii, Kristo biis gbin anɛ "banɛ dɔl Kristo" ba da buol Kristo nyaadɔlib la ye Kristo biis yiiga bɛnɛ Antioch teŋin.

## Yadda
Laanɛ Kristo biis dunia wʋsa mɔr yadda yinne la, ba lɛbig Winaam pianad la kɔnɔb kɔnɔb ka sieba mɛ mɔr pʋtɛnda gʋn-gʋn zaŋi keŋ Winaam gbaʋŋ la nɛ malima banɛ an Kristo biis pʋʋsim suor.

## Gbanvɛɛnsa
Krachi Nchumuru Constituency

**Krachi Nchumuru Constituency** anɛ Ghana Parliament constituency nam la yinne. Ba vɔɔtidnɛ gaŋ nid yinne ka o aan ba wadMaan zi'eni tisi ba . Krachi Nchumuru bɛ nɛ Krachi Nchumuru district bɛ Oti Region, Ghana.

## Titɔdis
Constituency la da bɛ nɛ Volta Region ka ba naam pʋdig Region paala dɔlisid yʋʋm tusa ayi nɛ piinɛ anii nwadis piinɛ ayi vɔɔtʋg la ni.

## Wadmaannibb

## Vɔɔtug

## Gbanvɛɛnsa
Krachi West Constituency

**Krachi West Constituency** anɛ Ghana Parliament constituency nam la yinne. Ba vɔɔtidi ba Member of Parliament (MP) dolisidnɛ onɛ vɔɔti zuoe gat. Krachi West bɛ nɛ Krachi district bɛ Oti Region, Ghana la.

## Titɔdis
Ba kuk la bɛ nɛ Krachi West district bɛ Volta Region, Ghana. Li lʋs Krachi West district paal la wusa. Li ya-yaʋŋ anɛ Krachi East constituency bɛ Krachi East District la. Ban nɛ Nkwanta South mɔr titɔndig ka li bɛɛ li North East. Li kpies banɛ bɛ ba ya-tuona anɛ Sene constituency bɛ Sene District Brong Ahafo Region la. Ba kpies banɛ bɛ ya-dagobuk anɛ East Gonja District bɛ Northern Region.

## Labakʋda
Ba da tias titɔndis la dolisidnɛ yʋm tusa ayi nɛ anaasi Ghana wadmaannib vɔɔtugin ka Krachi constituency da pudigi an Krachi West nɛ Krachi East constituency ban da yis Krachi East District li kɔ Krachi district la.

## Wadmaannib

## Vɔɔtʋg

## Gbanvɛɛnsa
Ku'om Basib nɛ Ba'ar maalʋg kɔn'ɔb-kɔn'ɔb

Kuom kpaar ni ziim pυ yita, amaa baar maalυg ni ziim ɛɛnti nyinɛ

Saŋa pamm ni, kuom kpaar mɔr nɔziela ka ti yɔ sam, amaa baar maalυg tɔnɔ an maan bɛɛ sam yɔɔb.
Ku'om basib Sʋm

kuom kpaar kɛt ka kusaas nɛ ba bada tisid taaba sida: Kuom kpaar kɛt ka nidib nɛ teŋgbana bɛɛ bada tisid taaba sida nɛ yadda niŋir. Yɛlsia yaa da pak kusaa, ba na kpaae kuom ziel nɔɔri n sɔs yaanam bɛɛ teŋgbana ye ba sυŋi ba, ka bada la na wυm ba sɔsυg ka maal yɛl la tisi ba, ka nidib la mɛn dɔli ba nɔzielυg la suori n yɔ sam la ka li paan taaba sida tisib bɔzugɔ bada la maal yɛl la ka ba mɛ yɔ sam la.

Li mɔr nimaasim kɛn kusaug na: Wiim bɛɛ banas yaa da lina, kusaas na kpaae kuom kaanbi tis Winaam nɛ baanam la ka ba sυŋ ka nimaam ken yin na bɛɛ teŋ la zug na.

Li sυŋidi gυυd yɛlbɛɛd linɛ ken yin bɛɛ teŋ la zug na: Kusaa yaa ti wυm ka wiim bɛɛ yɛlbɛɛug sia li teŋ sia, ba na kpaae kuom yɛl baanam la ye ba kɛ ka ba wυm nɛ tυba ka da nyɛ nɛ ninii.

Li kɛt ka ti nyaŋidi pianad nɛ kpiimnam: Kuom kpaar saŋa anɛ saŋkanɛ ka kusaas nɛ kpiimnam sɔnsid nɛ taaba.
Kuda'ar

Kusaasi daar ba kυυr siem anɛ nwa, kɔbid nwɛɛb yimbɛog la puatanp na kuana kudaar daam. Kudaar daam kua yimbɛogυn nɛ an biisig la, puatanp la na gilig buudi la ni dies mue, bɛɛŋa, nwangɛ nɛ kpaam naamɛ mɔri lɛp dabɔɔgυn la ka gbie bɛɛŋa la fuu maal kɔɔsɛ bɛɛ kamisa ka dυg sunzɛnυg zangυυm kanɛ ka ba bul nɛ li yɛ zangυυm bia la ni.
Zaam yaa mae siak nɔɔs nwɛɛb, dabɔɔg biigs la na bu nua dɛɛυg nɛ pɛɛυg raaŋ. Ba biigi kuud nɔr kan la ka onɛ wυsa mɔri o nua na mɛ tuon ku, din yaa nae ba na zien ka ba biig la die sunzɛnυg la ka bul biis ka ba zɛ bas tɛŋ nɔɔra ata, dinɛ pasida anaasi la ba pu lɛm bata ba ɔnbiti. Ka puatanp la nyaan gbiesi tis kpɛɛmnam la nɛ banɛ bɛ la wυsa ka ba ɔnb.
Ba yaa nae din la, ba na dυg nua la digil ka li yimbɛog kikiυg ka ba biig la isigi ɔnb nua la ka nidib nyaan laas na ka ba pun pukυυra zυŋ. Fu pua yaa pu kpii fu pu pun pukυυrɛ sɛɛ onɛ pua kpi onɛ pun pukυυr.
Ba yaa nae din la ba na kɛ ka puatau nɛ dɔɔg nid mɔr nwana yi keŋ kɔlυgυn nɛ gbie kuom nwan yinne ka nɔk nwan yinne pibil kuom la mɔra ziel zaŋgυυm kanɛ ka ba bul nɛ li yɛ zaŋgυυm bia la ni ka bɔ yυri su saakɔd kuom nɛ yɔa vaad. Ba yaa nae din la ba na yis puatanpa yi ka mɛ yis dɔɔg nidiba yi, ba na kɛ ka dɔɔg nid bɛɛ puatau yinne zi kuom la nɛ nwan la, ka dɔɔg nid bɛɛ puatau yinne mɛ zi yura nɛ kuom la mɛn, Ka bɔ muusi kɔɔ-kɔɔ ba gima-gima yis ata tis puatau la ka yis anaasi tis dɔɔg nid la mɛn. ka ba nɛ ziid la yaa bues kuom la yinne ka banɛ mɔr muus la mɛ tɔ ba na maala la nɔɔra ata, puatau la bun la na nae ka dɔɔg nid la bun nan kpɛlima yinne ka o gɔsi o dakiigi tɔ
Ba yaa nae din la, ba nyuon na nɔk dabɔɔg la sɔb banaa bɛɛ o fuug lɛbigi yɛɛl biribig kpɛɛm la, ka nɔk pɛɛg la ka ba sa ku la gbaugυ maal fuugu yɛɛlυ pas, ka bɔ kenkaari maal nwɛɛfu tisu ka o baan nɛ lυad nam ka o kɔɔr. Ba yaa yɛ ba kaar dabɔɔg la, ba na sieg samanin nɛ pɔ nwɛɛnɛ nidiba ata ka nyaan yυυm zυwalυg ka kaad dabɔɔg la. Ba yaa kaae paae pukυυra yampυυn, ba na lɛn ziena ni pɔ nɔɔra ata mɛn, ba na maala la gilig dabɔɔg la nɔɔra ata ka nyaan daae kυυra, ba yaa nae kυdaara dabɔɔgura na yɛɛŋ laaban ka ba pa zangi yɛɛl biribig kpɛɛm la ka zaŋ kur nɛ liig tis biribig kpɛɛm la ka ye o diem nɛŋa kuur diisi o pitip nɛ o ma bɛɛ o manam la. 
Ba yaa nae din la, ba na yɛ ba kpɛ da ka bɔ maasim bɛɛ tiig zinigi keŋ. Ba wae la sieba na mɔr niim ka sieba mɔr daam nɛ nua ka sɔ mɛ mɔr gυlυgυŋ, ba yaa bɛɛ ni did daa la ka onɛ mɔr gυlυgυŋ la kena nwɛn ba tɛŋsυg la bυb ka ba yɛ da buya. Ka lɛp samanin na ka dabɔɔg biig la yis daam na ka ba nu ka widig.
Ba yaa nae yimbɛogυn la, dabɔɔgura na mɔr pukυυra nɛ biis la kɛŋ tis buudi la kpɛɛm ka yɛ kυυra nae nyaan din kam mɔri ba na. kpɛɛm la na dieba ka pυυs dabɔɔgυra nɛ on gɔsiba ka kυυra kena nae nɛ alaafi la. Buudi la kpɛɛm mɛ na yɛl dabɔɔg biribig kpɛɛm la yɛ mɔri fu pitip nɛ fu ma bɛɛ fu manam la lɛbi kul gɔsiba
Kugasiug

Kugasiug anɛ tembili bɛ Tempaan sʋ'ʋlim. Teŋ la nidib anɛ kpaadib. Ba kuod sɛung nɛ nɛ ʋʋn wʋsa.
Amaa ba sieba kpiisid ka sieba tʋm gɔma tʋʋma. 

Teŋ la mɔr sibiti bil ka tʋmtʋmnib la an nidib anaasi. 

teŋ la pʋ mɔr na'asaa bugum, ka nidib la wʋsa kaasidi bɔɔd sʋŋir. bɛuŋ bil bɛ ka bʋnkɔbid paamid kuóm nuud.  

teŋ la mɔr presbitria karimdɔɔd ayi'.
Kulungungu bʋmmʋg

**Kulungugu bummʋg** la da bɔɔd ye ba kʋ Kwame Nkrumah onɛ da an Ghana gɔmena la ka gʋʋŋ.

Yʋʋm 1962  nwadisa anii la li dabyinne daar, ka Kwame Nkrumah zien tenkanɛ an Kulungugu suokanɛ kpɛnɛd Pusiga District linɛ bɛ Upper East Region bɛ Bawku sʋʋlʋm la. Ba da gbane ye ba kʋ gɔmena la ka lɔb bɔmp anina ka li tans ka lɛɛ pʋ paam o.

Nkrumah da keŋnɛ laasʋg ka kun na onɛ gɔmena Maurice Yameogo onɛ da bɛ Tenkodogo, linɛ bɛ Burkina Faso la, sankan la, ba da buone li nɛ ye Upper Volta. Laasʋg la vɔɔnr da anɛ ye ba sɔb gbana bas suor ka ba nyaŋi maal Volta mʋaar la dinɛ nati kena buon ye Volta Mʋaar.

## Yɛlkʋda
Ban da nam bɛ suori lɛbib Gaana na la, satitada da niya hali saam suor la ka li an mugusʋg tis lɔnam la nɛ ban na nyaŋi gaad. Gomina lɔnam la da zien Bawku tempʋʋgʋn ye ba pʋʋs sakur bibis banɛ da pʋn deŋim zie suorin la ka mɛni ba nuus   ka  gɔsid Gomina la. Sakurbil sɔ yʋʋri da buoni Elisabeth Asantiwaa, o da zanl mɔpuum bɔbir paa Gomina la tuon, o da pualimnɛ wae kʋʋsir saŋkanɛ ka bɔmp la da tans la.   Gomina la da mɔr sɔ ka o an onɛ guru o ka o yʋʋr da buon ye Kpɛɛmsɔb Samuel Buckman, onɛ da mɔɔ nyaŋi nɔk Gomina la ka ba digin teŋin on da deŋim wʋm bɔmp la vuud la. Gomina la nɛ Buckman da pualim ya hali ye ba kɔɔŋʋ ba nyɔvʋr, amaa nidib pisnu nɛ ayi da pʋalim.

Britisdim duata da tieb Nkrumah Bɔk Sibiti la ni, onɛ da yis malkuga yii Gomina la nyaʋŋ nɛ o lʋgʋr ni. Li anɛ tiɛnr tis zinikanɛ ka ba da bɔmpʋm

## Bɔmmʋg la nyaaŋ nɛ li saria kadib
Tawia Adamafil, onɛ da an Minista of information Brɔkastin nɛ Gomina lampɔ, Ako Adjei, onɛ da an Minister of foreign affairs la nɛ H.H Cofie­-Crabbe, onɛ mɛ da an gbaʋŋ sɔbid kpɛɛm tis CPP Paati la, NKrumah da yɛl ye   bʋn linɛ maal la ba mi li tiir . Ba da gbane ba yɔ ka li yuug hali ka sɔ pʋ nyaŋi yisiba.

Nidiba atan bama, ba yʋʋn da basi ba suor yeb a ken kooto, ka kooto la pianazug da anɛ ye Chief Justice Arku Korsah bɛnɛ mɔɔd ye o tua tisi ba, li da yuugu paae yʋʋm. Nkrumah da kat Korsah nɛ bas ka lɛn bas dabisir tis kooto sanaŋ ye ba maligim gɔsi li. Nkrumah da gɔsnɛ sʋŋa ka gaŋ sariakatib ka ba tua ka ye nidiba atan la mi li tiir, ka mɔriba keŋ yɔ sanriga ye ba bɛɛ anina nɛ ba kum. Li nyaŋɔɔ, ba da siegi ba kum sariga ni la nɛ ka li yʋn an yʋʋm pisi sanriga ni.

Yʋʋm 1966, ba da kadi Kwame Nkrumah yis tʋʋma la ni, ka nidiba atan banɛ da bɛ sariga la ni, yʋn paam yɔlisim ka li da yinɛ National Liberation Council dim ni (NLC).

## Gbanvɛɛnsa
Ku'om Basibi an Siem

Kuom kpaar anɛ suobanɛ ka ti baanam dɔlisidi wɔɔgid Winaam nɛ ba yaanam. Baar maalυg bɛɛ li kɔn nɛ kuom kpaar.
Kulungungu bʋmmʋg yɛla

**Kulungugu bummʋg la** da anɛ ye ba bɔɔd ye ba kʋ Kwame Nkrumah onɛ da an Ghana gɔmma zugraan kʋrʋg la, ka gʋʋŋ.Yʋʋm tusid nɛ kubisa awai nɛ pisnyɔbʋ na anyɔb bɛ di nwadisa anii la li dabyinne daar, ka Kwame Nkrumah zien tenkanɛ an Kulungugu suokanɛ kpɛnɛd Pusig linɛ bɛ Upper East Region bɛ BɔkDistrit sʋʋlʋm la. Ba da gbane ye ba kʋ Gɔmɛna zʋran la, ka lɔb bɔmp anina ka li tans ka lɛɛ pʋ paam o.Nkrumah da keŋnɛ laasʋg ka kunna nɛ Gɔmɛna zʋran Maurice Yameogo onɛ da bɛ Tenkʋdʋg linɛ bɛ Burkina Faso la. Sankan la, ba da buone li nɛ ye Upper Volta. Laasʋg la vɔɔnr da anɛ ye ba sɔb gbana bas suor ka ba nyaŋi maal Volta mʋaar la. Dinɛ nati kena ka ti buon ye Volta Mʋaar.

## Yɛlkʋda
Ban da nam bɛ suorin lɛbib Ghana na la, satita'ar da niya hali saam suor la ka li an mugusʋg tis lɔnam la nɛ ban na nyaŋi gaad. Gɔmma lɔnam la da zien Bɔk tempʋʋgin ye ba pʋʋs sakur bibis banɛ da pʋn deŋim zie suorin la ka mɛnnɛ ba nuus ye ba gɔs Gɔmma zʋran la. Sakurbil sɔ  Elisabeth Asantiwaa da zanl mɔpuum bɔbin paa Gɔmma zugraan la tuon. O da pualimnɛ Kat wa'ae  saŋkanɛ ka bɔm la da tans la.   Ghana Gɔmɛna zʋran la da mɔr sɔ ka o an onɛ guru o ka o yʋʋr da buon ye Kpɛɛmsɔb Samuel Buckman, onɛ da mɔ' ka nyaŋi nɔk Nkrumah ka ba digin teŋin on da deŋim wʋm bɔmp la vuud bɛ kpikpɛŋ la. Nkrumah nɛ Buckman da pualim ya  hali ye ba kɔɔŋʋ ba nyɔvʋr amaa nidib pisnu nɛ anu da pʋalimnɛ paas.

Britisdim duata da tieb Nkrumah Bɔk Sibiti la ni, onɛ da yis malkuga yit bɛ o nyaʋŋ nɛ O lʋgʋr ni. Li anɛ tiɛnr tis zinikanɛ ka ba da bɔm la. 

## Bɔmmʋg la nyaaŋ nɛ li saria kadib
Tawia Adamafil, onɛ da an Minista of Information Brɔkastin nɛ Gɔmma lampɔ, Ako Adjei, onɛ da an Minista of  Foriegn Affairs la nɛ H.H Cofie-Crabbe, onɛ mɛ da an gbaʋŋ sɔbid kpɛɛm tis CPP Paati la, NKrumah da yɛl ye, bʋn linɛ maal la, bam kpɛɛmnammi atan' la mii li tiir . Ba da gbane ba yɔ ka li yuug hali ka sɔ pʋ nyaŋi yiisiba.

Nidiba atan bama, ba yʋʋn da basi ba suor ye ba ken kɔɔtɔ. Ka kɔɔtɔ la pianazug da anɛ ye Chief Justice Arku Korsah bɛnɛ mɔɔd ye o tua tisi ba hali ka di yuugi paae yʋʋm. Nkrumah da kat Korsah nɛ bas.O mɛ da  lɛn bas dabisir tis kɔɔtɔdim ye ba maligim gɔsi li. Nkrumah da gɔsnɛ sʋŋa ka gaŋ sariakatib, ka ba tua ka ye nidiba atan' la mii li tiir. Alazʋgɔ, ba da mɔriba keŋ yɔ sariga ye ba bɛɛ anina nɛ ba kum. Li nya'aŋ, ba da siegi ba kum sariga saŋa lɛbnɛ yʋʋm pisi Kat wa'ae Gaana wada sia tisir gɔmina tʋon gat wʋsa.Yʋʋm kaŋ ni pʋʋgin dinɛ an yʋʋm tʋsid nɛ kɔbisa awae nɛ pisnyɔbʋ na anyɔbʋ (1966) la, ba da kadi Kwame Nkrumah yis tʋʋma la ni, ka nidiba atan' banɛ da bɛ sariga la ni la yʋ'ʋn paam yɔlisim ka li da yinɛ National Liberation Council dim ni (NLC).

## Gbanvɛɛnsa la.
Kum la'ad

KUM LAAD
Ba yaa bɛ ani tʋm kuya la sieba na ied kum laad. Kum laad anɛ Bʋn linɛ wʋsa nar ye ba maal ka naan mum kum la. Laad la sieba anɛ:
1.	Nwam kanɛ ka ba na nɔki mak ka kibig yaaug la.
2.	Sɔɔnl bʋʋg
3.	Nyabpaal
4.	Buua nua
5.	Fupielig kanɛ ka ba na yɛɛl o
6.	Laapielisa atan
7.	Biiung nɛ biian nɛ laabaanlug banɛ bɛ
8.	Sunur 
9.	Yaug kɔnbʋg
Kum la'ad.

Kum la'ad.
Kusaal pʋʋgin, dau bɛɛ pʋ'a ya'a kpi asee ka ba bɔɔ kum la'adi maal malima ka nyaan mum o. Zi'en,esia bɛ ka ba ya'a nyɛ ka nid la na kpi la, ba  ɛnti dɛgim bɔɔ kum la'ad la nɛ digil ka guru o. 

Kusaalin sɔ' ya'a kpi ba ɛnti yɛlnɛ dɔɔg kpɛɛm yiiga.  Ɔn ya'a Kenna, ka kɛ ka ba yʋ'ʋ tʋm kʋʋri yet kpi'esi, diemnam, dakiis nɛ onɛ wʋsa nar.  Ka kpies la ya'a paana ka ba naan zin'nɛ gɔs ka kibu yaug.

Dau kum la'ad.

1. Buua nua

2. Nyabpaal

3. Sɔɔnl bʋʋg

4. La'api'elisa atan'

5. Nwan

6. kansiŋ ( fupielig kanɛ la)

7. Biiung nɛ biian

8. Yaug kɔnbug

 Pʋ'a kum la'ad
1. Nyabpaal

2. La'api'elisa atan'

3. Nwan

4. kansiŋ ( fupielig kanɛ la)

5. Biiung nɛ biian

6. Yaug kɔnbug
Kum la'ad: (wɛnɛ pʋ'a ya'a kpi)

Kusaalin kum wʋsa mɔr di malima la'adi nkɔn'ɔ-nkɔn'ɔn. Alazugo dau kum zug malima bɛɛ di kɔn' ka pʋ'a me malima bɛɛ di kɔn'.

Dina anɛ pʋ'a malima la'ad ka ti ye ti gɔs. Pʋ'a ya'a kpi la'a banɛ ka ba maan tisidɔ ka nana mum anɛ: Pʋpʋŋ ka ba fʋgidi li zan' zan' ka di bʋk wɛnɛ fʋʋgnɛ, sʋ'ʋg, biʋg, biea nɛ ligipielisa anaasi. La'a bama ka ba nɔkir suon pʋ'a  ka yan mumi o.
Kumawu Constituency

**Kumawu Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o an ba wadmaan zieni tisi ba. Kumawu constituency bɛnɛ Sekyere Afram Plains Districti bɛ Ashanti Region sʋʋlim, Ghana la.

## Titɔdis
Li naam kʋk bɛnɛ Sekyere Afram Plains District pʋʋgin, linɛ bɛ Ashanti Region sʋʋlim, Ghana la.

## Wadmaannib

## Vɔɔtʋg
Ba da vɔɔt gbirigir vɔɔtʋg yʋʋm tusa ayi nɛ pisi nɛ atan, nwadis anu la ni, ka li anɛ ban da kɔɔŋ Philip Basoah, onɛ da nan zini kʋk la zug la. Wabʋg naadɔɔg dim da nyaŋi lɛn die naam kʋk la yaas. Nidib ayi da zien ka ba yʋda an yinne.

## Gbanvɛɛnsa
Kunsib Sʋm Yɛla

## Kunsib Sʋm Yɛla
**A. AKUNSI GU' BAN'AS AN BƆ?**

Li anɛ bunkanɛ gu'ud niŋgbina ban'sieba. Ban'as gu'ub kunsib la kʋʋdnɛ bunvʋbanɛ ta'asid ban'as niŋgbiŋin la bɛɛ ba kɛtnɛ ka ba bu'oe ka' paŋa. Tikan ka ba buon ye (vaccines) na'asaalin la ka ba mɔri kunsid ka li li zabidi kʋʋd zunzunbanɛ bɛ niŋgbiŋin la bɛɛ kɛ ka ba tadig ka paŋ lɛn ka'a na maal niŋgbiŋ la si'el si'ela. Zunzunbanɛ tadig la ka ba zaŋidi kunsid ka ba kʋʋdi ba taaba la bɛɛ ba bʋki ba paŋ ka ba pʋ tʋmma.

## B. AGU' BAN'A KUNSIB SƲŊIR AN BƆ?
Agu' ban'as kunsib sʋŋidnɛ niŋgbiŋ la ka zunzubanɛ tiim ka ba kuns ka ba na kpi bɛɛ tadig la ka niŋgbiŋ la bi sʋ'ʋŋa. Nwɛnɛ biig ya'a kuns dankɔŋ piim o niŋgbiŋ la biidnɛ ka o pʋ lɛn mɔr dankɔŋ dɛŋa. Ya'asɛ biig mɛ ya'a kunsnɛ nyɔ'ɔg piim wʋʋ linɛ ka ba buon ye (TB) la o faaen o mɛŋ nɛ nyɔ'ɔg zunzuya la ni.

## C. NIŊGBIŊ NIŊID WALA ZABID NƐ BAN'ASƐ?
Niŋgbiŋi niŋid si'em zabid nɛ ban'as anɛ buudi ayi' nwa:-

## WINA'AM MAALƲG:
Sɔ' niŋgbiŋ tun'oe zab nɛ ban'a ka li yinɛ o ya'a bɛn' ban'akan la buudi kʋdʋm. Nwɛnɛ biig ya'a namis dankɔŋ ban'asin la kʋdʋm ka paam alaafi o niŋgbiŋ la pʋ lɛn zɔt ban'a la ya'asa, o tɔn'ɔ li nɛ. Dankɔŋ kʋ lɛn gban'a o ya'asa. Bisieba bɛ ka ba du'a ba ka ba pʋn mɔr ban'asieba ka ba nyaan du'a o.

Bilia niŋgbiŋ tun'oe zabid nɛ dɛŋ ban'a la, ka lin anɛ o ma ya'a daa kunsid dɛŋ ban'a la pima la o pʋʋg saŋa. Dinzugɔ di mugusya ye pu'apʋʋs wʋsa ken makir ka kunsid.

FOTO

## NINSAAL MAALƲG:
Biig niŋgbiŋ tun'oe zab nɛ ban'a ka li yinɛ ninsaal maalʋg ni. O ya'a kunsid ban'a gu'ub pima la ka li bʋkid bɛ o niŋgbiŋin la paŋ bɛɛ ba kpi.

## D. BAN'ABANƐ KIMM KA AGU'U MƐŊ KUNSIB LA BA'A TƆN'ƆYA?
Ka' ban'as wʋsa ka agu'umɛŋ pima la tɔn'ɔya. Nwɛnɛ Gaana ban'as banɛ ka agu'umɛŋ pima tun'oe ti'ebid. Zaŋi ken wʋʋ:-

1. Kɔnsʋŋ kʋdʋg (TB)

2. Alia (Polio)

3. Saann (Diarrhoea)

4. Kɔnsʋŋ lɛ'ɛlɛ (Coughing)

5. Dɛŋ ban'as niis (Tetanus)

6. Wieddʋ'ʋnim (Fever)

7. Anwɛ'ɛtɛnrig sia (CSM)

## E. BƆ KA LI NAR YE BA KUNS BIISƐ?
Biis banɛ pʋ paae yʋma ayi' la kunsib mukya, bɔzugɔ, banɛ namisid bɔdegʋ, ka sieba kpiid ban'bama ni.

- Kɔnsʋŋ kʋdʋg (TB)

- Kɔnsʋŋ lɛ'ɛlɛ - Dɛŋ ban'a la.

- Daŋkɔŋ nɛ Alia, pɔn'ɔlʋŋ ban'a la.

- Bilia, zaŋi ken nwadis ayuobʋ nyaan pʋ mɔr pʋ mɔr niŋgbiŋ gu'udɛ bɛɛ li pʋ zu'oe.

- Gaana ban'bama ta'asid biis bɛdegʋ kum.

## F. BIIS KUNSIB NA AN WALA WINNƐ?
Biigi na mɔr niŋgbiŋ gu'ud amɛŋa anɛ on na paam bunvʋya pima la lin nar si'em nɛ li saŋa wʋsa.

## G. TIBAMA NWA TISID WALA-WALA?
Nwɛnɛ nyɔ'ɔg bɛɛ kɔnsʋŋ lɛ'ɛlɛ bɛɛ saann bɛɛ dɛŋ ban'a nɛ daŋkɔŋ. Ban kunsidnɛ pima. Amaa pɔn'ɔlʋŋ ban'a la, on tisidnɛ nɔɔrin.

FOTO

## H. BAN'AN BANƐ KPI'ED AN BANƐ?
1. Ban'banɛ kpi'ed kimm pʋ ba'a bɛɛ.

2. Wieddʋ'ʋnim tun'oe gban'ae

3. Zin'kanɛ ka ba kuns la tun'oe mɔd.

4. Parasitamɔl nugalisʋg tun'oe ta'as ban'as.

5. Pa'alim Alaafi tʋmtʋm linɛ mɔd la bɛɛ dinɛ daamif.

6. Da mɔɔd ye fʋ ti'eb linɛ zabid bɛɛ mɔd la fʋ tu'orɛ.

Boxes

GU'UMƐŊ KUNSIB ANƐ ZAALIM

LI FAANDI FƲ BIIS BILIELIM BAN'ASIN

LIN LA, KUNSIMI FƲ BIIG NANNANNA

AGU'UMƐŊ SƆN'ƆE TI'EBƲG

## Gbanvɛɛsa
Kunsib sʋm yɛla

## A. Akunsi gu banas an bɔ?

Li anɛ bʋnkanɛ guud niŋgbina banasieba. Banas guub kunsib la kʋʋdnɛ bʋnvʋbanɛ taasid banas niŋbgiʋŋin la bɛɛ ba kɛtnɛ ka ba buoe ba paŋa. Tikan ka ba buon ye (vaccines) naasaalin la ka ba mɔri kunsid ka li zabidi kʋʋd zunzunbanɛ bɛ niŋgbiʋŋin la bɛɛ kɛ ka ba tadig ka paŋ lɛn kaa na maal niŋgbiʋŋ la siel siela. Zunzunbanɛ tadig la ka ba zaŋidi kunsid ka b aka ba kʋʋdi ba taaba la bɛɛ ba bʋki ba paŋ ka ba pʋ tʋmma.

## B. Agu bana kunsib sɔŋir an bɔ?
Agu banas kunsib sʋŋidnɛ niŋgbiuŋ la ka zunzunbanɛ tiim ka ba kuns ka ba na kpi bɛɛ tadig la ka niŋgbiʋŋ la bi sʋʋŋa. Nwɛnɛ biig yaa kuns dankɔŋ piim o niŋgbiʋŋ la biidnɛ ka o pʋ lɛn mɔr dankɔŋ dɛŋa. Yaasɛ biig mɛ yaa kunsnɛ nyɔɔg piim linɛ ka ba buon ye (TB) la o faaen o mɛŋ nɛ yɔɔg zunzunya la ni.

## C. Niŋgbiʋŋ niŋid wala zabid nɛ banasɛ?

### Niŋgbiʋŋi niŋid siem zabid nɛ banas anɛ buudi ayi nwa:-
**Winaam maalɔg:**

Sɔ niŋgbiʋŋ tunoe zab nɛ bana ka li yinɛ o yaa bɛn´banakan la buudi kʋdʋm. nwɛnɛ biig yaa namis dankɔŋ banasin la kʋdʋm ka paam alaafi o niŋgbiʋŋ la pʋ lɛn zɔt bana la yaasa, o yɔnɔ linɛ. Dankɔŋ kʋ lɛn gbana o yaasa. Bisieba bɛ ka ba dua b aka pʋn mɔr banasieba ka ba nyaan dua o.

Bilia niŋgbiʋŋ tunoe zabid nɛ dɛŋ bana la, ka lin anɛ o ma yaa daa kunsid dɛŋ banas la pima o pʋʋg saŋa. Dinzugɔ di mugusya ye puapʋʋs wʋsa ken maker ka kunsid.

Foto

### Ninsaal maalʋg:
Biig niŋgbiʋŋ tunoe zab nɛ bana ka li yinɛ ninsaal maalʋg ni. O yaa kunsid bana guub pima la ka li bʋkid bɛ o niŋgbiʋŋin la paŋ bɛɛ kpi.

## D. Banabanɛ kimm ka aguu mɛŋ kunsib la baa tɔnɔya?
Ka banas wʋsa ka aguumɛŋ pima la tɔnɔya. Nwɛnɛ Ghana banas banɛ ka aguumɛŋ tunoe tiebid. Zaŋi ken woo:-

1. kɔnsʋŋ kʋdʋd (TB)

2. Alia (Polio)

3. Saan (Diarrhoea)

4. kɔnsʋŋ lɛɛlɛ (Coughing)

5. Dɛŋ ban;as niis (Tetanus)

6. Wieddʋʋnim (Fever)

7. Awɛnɛtɛrig sia (CSM)

## E. Bɔ ka li nar ye ba kuns biisɛ?

### Biis banɛ pʋ paae yʋʋma ayi la kunsib mukya, bɔzugɔ, banɛ namisid bɛdigʋ, ka sieba kpiid banabama ni.
-        Kɔnsʋŋ kʋdʋd (TB)

-        Kɔnsʋŋ lɛɛlɛ - Dɛŋ bana la.

-        Dankɔŋ nɛ Alia – pɔnɔlɔŋ bana la.

-        Bilia, zaŋi ken nwadisa ayuobʋ nyaan pʋ mɔr niŋgbiʋŋ guudɛ bɛɛ li pʋ zuoe.

-        Ghana banabama taasid biis bɛdigʋ kum.

## F. Biis kunsib na an wala winnɛ?
Biigi na mɔr niŋgbiʋŋ guud amɛŋa anɛ on na paam bʋnvʋya pima la lin nar siem nɛ li saŋa wʋsa.

## G. Tibama nwa tisid wala-wala?
Nwɛnɛ nyɔɔg bɛɛ kɔnsʋŋ lɛɛlɛ bɛɛ saan bɛɛ dɛŋ bana nɛ dankɔŋ. ban kunsidnɛ pima. Amaa  pɔnɔlʋŋ bana la, on tisid nɛ nɔɔri.

Foto

H. bana banɛ kpied an banɛ?

1. Bana kpied kimm pʋ baa bɛɛ.

2. Wieddʋʋnim tunoe gbanae.

3. Zinikanɛ ka ba kuns la tunoe mɔd.

4. Parasitamɔl nugalisiʋ tunoe taas bamas.

5. Paalim alaafi tʋmtʋm linɛ mɔd la bɛɛ dinɛ daamif.

6. Da mɔɔd ye linɛ zabid bɛɛ mɔd la fʋ tʋorɛ.

Boxes

*    Guumɛŋ kunsib anɛ zaalim

*    Li faandi fʋ biis bilielim banasin

*    Lin la, kunsimɛ fʋ biig nananna

*    Aguumɛŋ sɔnɔe tiebʋg
Kusaal Nwadis Yʋda

# Yʋʋmpaal
# Fugfug
# Vaala
# Dawalig
# Sigsaa
# Sigir
# Moraug
# Motul
# Senlʋŋ
# Sawa'ar
# Sapal
# Samanpiid
Kusa-Kpaam

**Kusakpaam** anɛ kpaam ka ba siligidi yit taama biili ni. Taama la yaa nam pʋbiigɛ li anɛ pɛɛligʋ, ba ɛnti laasidinɛ nɛ borututu nya bɛɛ abɛ kpaam. Kusakpaam tʋʋm bɛdigʋ anɛ banɛ mɔri sɔɔd la. Kusakpaam anɛ bʋn lini dit, ba mɔri maan diib tɛns bɛdʋgʋ ninsabilis tɛŋ sɔɔlimin wʋsa. Saŋsiaba ba mɔri Kusakpaam laasid nɛ kpasiaba yɛ li diɛ cocoa butter tʋʋm amaa di nyʋʋg la na bɛɛ di kɔn. Naasalin ba buonɛ yɛ shea ka li yinɛ “si” ka li anɛ tiis yʋda banɛ bɛ Bambara ka Dagbam buon yɛ kpakahili, ka Wali dim buɔn yɛ taama, ka Kambʋʋs buɔn yɛ nkuto, ka Hausa dim buon yɛ kade bɛɛ kadanya, ka Igbo dim bʋɔn yɛ okwuma, ka Yoruba dim bʋɔn yɛ ori, ka Wolof banɛ bɛ Senegal la bʋɔn yɛ karite, ninsabilis tɛŋsiaba mɛ bʋɔn yɛ ori.

## Lin pinil siem
Bambara dim banɛ bɛ Mali la buonɛ li nɛ yɛ shisu. Wolof banɛ bɛ Senegal la buon taama tiig la nɛ yɛ ghariti, li yi nɛ ani ka French dim buonɛ li yɛ kariite la. Taama tiig nɔbigidnɛ mɔɔgin ʋʋn saŋa, din nɔkid savannah Senegal keŋ  paae Sudan nɛ kʋkʋn siaba Ethiopia. Taama tiis bɛ wɛnnɛ tɛns pisinɛyinni (21) ninsabilis tɛŋin, tɛns la yʋda anɛ: Benin, Burkina Faso, Cameroon, Central African Republic, Chad, Ethiopia, Eritrea, Ghana, Guinea Bissau, Ivory Coast, Mali, Niger, Nigeria, Senegal, Sierra Leone, South Sudan, Togo, Uganda, Democratic Republic of the Congo, Kenya nɛ Guinea.

Taama bʋl kanɛ bɛ kʋdʋmin Saouga tɛŋkpiŋin la paal yɛ Kusakpaam da pʋn dɛŋim bɛ yʋma kɔbʋspiinɛnaasi la ni (14th century). Kpaam la da ziitnɛ ken  Naasaateŋ (Britain) yʋma tʋsir nɛ kɔbʋsnii nɛ pisnaasinɛ ayʋɔbʋ(1846).

## Tʋʋma
Ba mɔri kusakpaam maan niŋgbiŋ kpasɔɔndim nɛ zuobid, ka li anɛ nɔŋgbana ni  kpaam,niŋgbiŋ bʋgʋsʋg kpaam, nɛ zuobid banɛ kpiim la ka ba yaa sʋne li lɛbi bʋg lɛm-lɛm. banɛ maan kiibʋnam la mɛ mɔri kusakpaam paasid lasieba maan kiibʋ la nɛ banɛ maan niŋgbina nɔnim kpaam  men, dinɛ kɛ la, kusakpaam mɔri saalim bɛdigʋ  ka pu mɔr dinad mɛnɛ dinzugɔ li kɛt ka niŋgbiŋ la bʋkkʋd ka mɛ nyɛligid kil-kil. Kusakpaam mɔr tʋʋma bɛdigʋ gat kpama banɛ wɛnnɛ abɛ kpaam bɛɛ olive kpaam ka li anɛ yɛ li anɛ kpasʋŋ buudi. Afirika tens wɛnnɛ Benin, Ghana  mɔri kusakpaam maan diib, zuobʋd maalʋg ka mɔri sʋned bilies ka ba nyaŋidi gbisid sʋŋa ka lɛn mɔri maan kandil daad nɛ niŋgbina zabidiŋ tiim.

## Gbanvɛɛnsa
Kusaal Siilima

## Bɔɔ an siilima
Siilima anɛ yaam pianad linɛ ka Kusaas ɛɛnti piana libil ka li zi'eni tis si'ɛl ka yaam dim bɛɛ onɛ an yaam gɔnlʋŋ sɔb na tun'e baŋi li gbin.

Siilim banɛ dig nwa anɛ siilim banɛ nɔk ninsaal niŋgbina **ziisi** sɔb.

1.	Zʋŋzɔŋ ye paŋ bɛ ka **nif** kae.

2.	Fʋ yaa kʋʋ fʋ biig ye o **tʋbir** pʋ wʋmma, sɔ tʋmnɛ o naayiig na ye o pʋʋsif kʋʋr.

3.	**Nif** na nyɛ ka **nɔɔr** kʋ lɛm.

4.	**Niŋkaand** yɛl tiɛŋ ye di kaa waalim an kpɛʋŋɔɔ.

5.	**Biinri** bɛ ka lieŋ bugid.

6.	Siig bɔɔd ka **niŋgbinna** kaa paŋa.

7.	**Gbinvɔɔnr** ye on yaa daa mii ye **pɛn** diesid saam on daa ku ke ka o aan o kpiaa.

8.	Zaal bɔɔd **pɛn** pʋ sʋmida.

9.	Bupuŋ yaa vɛnl ka pʋ mɔr yaam o **pɛnnɛ**  namisid.

10.	**Yuor** yaa zɛm nɛ **gbɛrɛɛ**, li mɔtnɛ.

11.	Dakʋʋr yaa maa ye o mɔr pʋa o maad nɛ o **yuor**.

12.	Fʋ yaa liaad zɔlʋg ka o zi dinɛ yɛla ka fʋ liaadʋʋ, fuom **yuori** paalʋ.

13.	Ma yir pʋ tiesid nɛ **gɔbʋgɔ**.

14.	Nɔɔr kani yɛl ka kiis la gbinvɔɔr sɔnʋg.

15.	Biig ɔnb kikama ka li nwɛlig kpɛɛm **suunr**.

16.	Bie-bieli naad kʋkɔm **nuubibis**.

17.	Ba pʋ nɔkid **nuuyiŋi** kaad tɛɛgɔ.

18.	Pʋa yaa dʋg zɛnbɛɛd o **tʋba** bɛnɛ yiŋ.

19.	Ba ye anayaak saap bɛnɛ m **suurin**.

20.	Ba enti gɔs nɛ saan **nindaa** ka dugʋ bit.

21.	**Atiŋɔ** sʋŋidii **agɔbʋg**, ka agɔbʋg mɛ sʋŋidii datiʋŋ

22.	Awʋm **tʋba** gaada anye nini.

23.	**Zuk** bɛnɛ nɛ gɔŋ.

24.	Dikudug pʋ likid **nyinnɛɛ**.

25.	**Gbinvɔɔnr** waalim an bin.

26.	Onɛ waad zii ye o **gbin** gɔnligyaa.

27.	Kuom kaadi basidi fʋ mɛŋ **gɛɛngʋŋ**.

28.	Kʋkɔm nyɛ niim ka bɔɔd **nuus**.

29.	Azampɛɛl **nintɔɔd**, vɔlimaa li pʋ vɔnna, tunʋsimaa li pʋ tunʋsida.

30.	Kpieim **nyina** pʋ kaana.

31.	Fʋ yaa biind kpiɛmnam **nini** fʋ nyɛtii kpieimnam.

32.	Sɔ tituom an sɔ **pʋan(pʋʋg)** tiim.

33.	Kpiibig **zusʋŋ** ka biim pɛɛl dug.

34.	Dakɔɔr **yaam** biigʋ o bɛŋa.

35.	Ba ye balɛrʋg fʋ ye **zumaʋg.**
Kusadiib

**Kusadiib** anɛ diibkanɛ bɛ kusaʋg ka kusaas dit Kali suŋidiba nɛ ba laafi nɛ ba vʋ'ʋm pʋʋgʋn.
Kusaas mɔr diib kɔnb-kɔnb wʋʋ sa'ab, bɛŋ-isi, kpalʋg, walisa, fufura nɛ diib bɛdegʋ.
Kusaas mɛ lin mɔr disieba wʋʋ kusatiis Ka li mɛ an diib n tisi ba, ka kusatiis sieba nwenɛ dɔɔnd, ta'ama, sugura, aanra, ganya, sisibi, tɛ'ɛd, nɛ tiis banɛ bɛ kusaʋg wʋsa.
Kusaas diid

## Pin'ilʋg
**Kusaas mɔr diib** kɔn'ɔb kɔn'ɔb banɛ tisid niŋgbiŋ laafi nɛ paŋ nɛ ya'am ka gu'ud ban'as. Ti yaanam da mi' dibama maalʋg ka mɛ lɛn mi' bʋmbanɛ ka ba na zaŋi maal diid kɔn'ɔb kɔn'ɔb nwa. La'abanɛ ka ba mɛ da mɔri maan la da anɛ tan dɔgid nɛ laas, nɛ wama, nɛ bi'es nɛ la'ad nɛ ba buudi. Pu'a ya'a da ye o dɛn'ɛl, asɛɛ ka o paam la'abama wʋsa. 

Kusadiid banɛ ka zumaaŋ kanɛ gaad la da maan anɛ: Saab nɛ walispɛɛlʋg nɛ waliszaada bɛɛ ngbeinkʋtaam nɛ buolabuola nɛ walis-nwiada nɛ Kukunba nɛ tuonbɛɛnr nɛ gɔnya nɛ fufura nɛ bɛrinkalaŋʋ nɛ bɛŋ-isi nɛ dɔɔnd  waliszaada nɛ kal nɛ sɛnl nɛ zɔɔmkɔta nɛ kikanɛ zɔɔm nɛ maasa nɛ kɔɔsɛ. 

Ba nan kpɛn maan dibama sieba amaa zʋmaaŋ kaŋa pu'ab zi' diid la sieba maalʋgɔ. Ba mɛ mɔri kut dʋgid nɛ laas hali nɛ rɔba fʋnɛ suud diib. Dina ka' sʋ'ʋm bɔzugɔ, rɔba fʋn la mɔri si'elnam banɛ tisid dɛmis. Ti na sɔbi pa'al diid la maan si'em.
Kwabena Appiah-Pinkrah

Kwabena Appiah-Pinkrah (du'am; nwadisa anii la ni dabisim pisi nɛ atan' daar 1947 ) anɛ consultant nɛ pɔlitis nwɛ'ɛd Ghana Republic.  Onɛ an wadmaan tis Akrofoum Constituency kanɛ bɛ Ashanti Region sʋ'ʋlʋm Ghana nwa, o fa zi'en nɛ anaasi nɛ anu nɛ ayʋobʋ nɛ ayɔpɔi wadmaanib yir linɛ pass Ghana Republic anaasi la. O anɛ Wabʋg na'adɔɔg la nid.

## O pin'ilʋg nɛ Sakur ken.
Ba da du'a Kwabena Appiah-Pinkrah nɛ nwadisa anii la ni dabisim pisi nɛ atan' daar 1947.O yinɛ Akrofoum Ashanti Region sʋ'ʋlʋm Ghana.  O da keŋɛ naae Sakur tita'ar kanɛ anFairleigh Dickson University linɛ bɛ United States of America naasateŋ sʋ'ʋlʋm la.  O mɔri  master of arts bɛ international studies yi Sakurin la. O mɔr diploma gbaʋŋ tita'ar  yi University of Bremen West Germany sʋ'ʋlʋm. 

## O tʋʋma
Kwabena Appiah-Pinkrah anɛ management nɛ development consultant.Onɛ an zugdaan tis Global Linkages company limited bɛ Accra sʋ'ʋlʋm. 

## Pɔlitis nwɛ'ɛb yɛla
Kwabena Appiah-Pinkrah anɛ Wabʋg na'adɔɔg nid. O da kilim wadmaan lin yi yiiga nwadig 2005 kati waae on da di vɔɔtʋg la nwadis piiga nɛ ayi' 2004 vɔɔtʋg la ni la. O zin'in kʋk la  zug nɛ nɔɔra anaasi. O da di vɔɔtʋg la ka lieb wadmaan tis Constituency keŋ wadmaanib yir kanɛ paas anaasi nɛ,  anu nɛ ayʋobʋ nɛ ayɔpɔi linɛ paas Ghana Republic anaasi la ni.  

## O mɛŋ bɛllim yɛla
Kwabena Appiah-Pinkrah anɛ Kristo pʋ'ʋsʋm nid, o pʋ'ʋsidi Methodist pʋ'ʋsʋm ka. O mɔr pʋ'a nɛ biis

## Gbanvɛɛnsa
Kwabena Donkor

**Kwabena Donkor** (ba da du'a o nɛ 5 fuluŋfuk nwadig 1958) anɛ Ghana pɔlitis nwɛɛd ka an minista kʋdʋg kanɛ  da gɔsid bugum yɛla. O anɛ wadmaani tis Pru East n bɛ Bono East Region sʋʋlim Ghana nwa. O da tis nɔɔr ye o yaa pʋ nyaŋi maal daʋŋ kanɛ kɛ ka bugum kpiisid saŋa wʋsa la yʋʋm tusa ayi' nɛ pii nɛ anu la nii o na bas ka lɛn ka minista yaasa, ka sid sigi o naam zug on da pʋ nyaŋi guoe bugum la da kpiisid saŋa wʋsa ka ba buon ye Dumsor la.

## On da siiŋ siem nɛ o sakur yɛla
Ba da dua Donkor nɛ yʋʋm tusir, kɔsiswai nɛ pisnu nɛ anii nwadis anu la daba anu daa 05-02-1958, Lonto n bɛ Yeji la, Bono East Region sʋʋlim. O mɔr PhD nɛ master's degree dinɛ ka paam yi University of Bristol, nɛ master of business administration, Lancaster University.

## O tʋʋma yɛla
Yʋʋm tusa ayi nɛ piinɛ atan ken paae yʋʋm tusa ayi nɛ piinɛ anaasi (2013-2014), Donkor da anɛ minista kanɛ gɔsid labaya yɛla la nyaandɔl. O paas banɛ da pinil Petroleum Commission ka da aan di tuon gat yʋʋm tusa ayi nɛ piinɛ anaasi (2014). Yʋʋm kan ni ka o lɛn lieb Cabinet minista tis Gaana gɔmena. O da lieb wadmaan yʋʋm tusa ayi nɛ piinɛ anu (2015) ka an laaskanɛ gɔsid sanlima tʋʋb nɛ bugum yɛla la kʋkdaan. Nannanna, o anɛ wadmaani tis Pru-East n bɛ Bono East Region sʋʋlim. O anɛ maasim tiig naadɔɔg la nid.

## Pɔlitis nwɛ'ɛb yɛla
Donkor da nyia Pru East kʋk la yʋʋm tusa ayi' nɛ pii nɛ ayuobʋ (2016) vɔɔtʋg la ka di. O da paam vɔɔtnam tusa pii nɛ atan' nɛ kɔbisnu nɛ pii nɛ ayi' (13,512) ka li an 56.19% kɔbʋg pʋʋgin. O di ka bas lub David Amoah, onɛ da dɛŋim zini kʋk la zug la. Danjumah Desmond, Noah Ken Boadai nɛ Zevor Mattew Tsiditsey. O da lɛn di yʋʋm tusa ayi' nɛ pisi vɔɔtʋg la ni (2020).

## Laasbanɛ ka o tʋm
Donkor anɛ kpɛɛm tis laaskanɛ gɔsid tʋʋma, nidib bɛlim, nɛ gɔmena tʋʋma zinis, yaasa, o lɛm paas laasbanɛ gɔsid wadmaanib yir la suoya dɔlisʋg, o lɛm bɛ laaskanɛ gɔsid sanlimanam nɛ bugum yɛla.

## Mɛŋ bɛllim yɛla
Donkor anɛ Kristo biig. O mɔr pua nɛ biisi anaasi.

## Gbanvɛɛnsa
Kwabena Mintah Akandoh

**Kwabena Mintah Akandoh** anɛ Ghana pɔlitis nwɛɛd, o anɛ Maasim Tiig Naadɔɔg la nid ka an wadmaan n paas wadmaanib yir linɛ paas ayɔpɔi ti Ghana Republic linɛ paas anaasi la ni n tis Juaboso linɛ bɛ Western Region sυυlυm la.

## O vυm pinilυg nɛ o sakur yɛla
Ba da dua Akandoh nɛ Burnya nyaaŋ nwaris ayuobʋ la li dabisim pii nɛ awai daar yυυm tusir nɛ kɔbiswai nɛ pisnii la ni. O yinɛ Sefwi Antobia tempυυg linɛ bɛ Ghana Western Region sυυlυm la. O da keŋi o sakur n bɛ University of Cape Coast naae ka die o digirii kasɛta gbaυŋ linɛ an Kaanlυg nɛ Gɛligir yɛla yυυm tusa ayi' nɛ ayɔpɔi la ni.   

## O Tυυma
On anɛɛ pɔlitis nwɛɛd la zugɔ, ba da gaŋ Akandoh ye o an banɛ gɔsid National Voluntary Programme la kpɛɛm nyaandɔl n bɛ Ankara.  

## O pɔlitis nwɛ'ɛb yɛla
Burnya nyaaŋ nwarig yinne la li daba ayɔpɔi daar yυυm tυsa ayi' nɛ pii nɛ atan la ni ka Akandoh da zien  Maasim Tiig Naadɔɔg la nɔba zugu nyia n di Juaboso sυυlυm wadmaanib kυk la n kpɛn wadmaanib yir la ni. Ba da vɔɔt tis o ka o lɛn di yaas yυυm tυsa ayi' nɛ pii nɛ ayuobʋ la ni.  

## O vυm bɛllim
Akandoh di pua mɔr biis anu. O anɛ Kristo biig kanɛ pʋ'ʋsid Anglican pʋ'ʋsʋm la.

## Gbanvɛɛnsa
Kwabena Ohemeng-Tinyase

**Kwabena Ohemeng-Tinyase** anɛ Ghana pɔlitis wɛɛd nɛ wadmaan paas wadmaanib yikanɛ paasi ayɔpɔi la bɛ Ghana Republic kanɛ paasi anaasi la. O anɛ wadmaan tis Kade Constituency n bɛ Eastern Region sʋʋlim,o anɛ Wabʋg Na'adɔɔg nid.

## On siiŋ siem nɛ o sakur yɛla
Ba da dua Ohemeng-Tinyase nɛ 6 vaala nwadig 1962 bɛ Kade n bɛ Eastern Region Ghana nwa. O mɔr bachelor of Arts degree in Economics nɛ  Political Science n yit University of Ghana bɛ yʋʋm 1978. O da lɛn die certificate in Charted Accountancy yi Institute of Chartered Accountants Ghana bɛ yʋʋm 2004, nɛ master's digirii in Business Administration yit Warwick University.

## O tʋʋma yɛla
Pɔi ka Ohemeng-Tinyase lieb wadmaan la, o da anɛ chartered Accountant/ country consultant bɛ dunia wʋsa Bank ( Rural and private sector development project, Freetown, Sierra Leone yi yʋʋm 2010 ti paae yʋʋm 2015, consultant with international fund for agricultural development, Freetown, Sierra Leone yi 2015 ti paae 2016.

## Pɔlitis nwɛ'ɛb yɛla
Ohemeng-Tinyase anɛ Wabʋg Naadɔɔg la nid, ka an wadmaan tis Kade constituency n bɛ Eastern Region Ghana nwa,o paas Wadmaanib yikanɛ paasi ayɔpɔi la bɛ Ghana republic kanɛ paasi anaasi.   

## Yʋʋm 2016 vɔɔdʋg la
Ohemeng-Tinyasa da nyiad ye o lieb wadmaan tis Kade constituency n bɛ Eastern Region sʋʋlim, o anɛ Wabʋg Na'adɔɔg nid, bɛ yʋʋm 2016 Ghana dim vɔɔdʋg titaar la ni ka di, o da paam nɛ vɔɔt kal 33, 442  ka kɔbʋg pʋʋgin ka o paam vɔɔt kal 69.92% yi vɔɔtnam la ni, ninbanɛ vɔɔt la wʋsa ni. O da di ka basid George Agyemang Duah onɛ an Maasim Tiig Na'adɔɔg nid la mɛ mɔr 14, 088 ka kɔbʋg pʋʋginɛ o paami 29.46% nɛ nɔraug paati la nid Frank Eshun paam 296 vɔɔts 0.62% yi nidib banɛ vɔɔt la ni.

## Gbanvɛɛnsa
Kwabena Okyere Darko-Mensah

**Kwabena Okyere Darko-Mensah** (ba da du'a o nɛ 18 sigir nwadig 1974) bɛ Takoradi sʋ'ʋlʋm ka an Ghana nid onɛ an Pɔlitis nid ka Nananna o anɛ Parliament nidi tit Takoradi Constituency n bɛ Western Region la. O da keŋɛ o secondary sakur nɛ Mfantsipim Sakurin. O anɛ Nwabʋg Paati la nid (NPP) ka an Deputy minista tis Aviation Ghana ni.

## Vʋm Bɛllim nɛ Sakur Ken
Ba da du'a Darko-Mensah nɛ 18 sigir nwadig 1974 n bɛ Takoradi teŋin. O yinɛ Anwhiankwanta, tenpʋʋg la ni.

O da paami o Bachelor of Science digirii kasɛta gbaʋŋ biochemistry ni yʋʋm 2000 la ni yit Kwame Nkrumah University of Science and technology la ni. O da lɛn paam postgraduate degree democracy nɛ Government nɛ Law nɛ Development yi Cape Coast University la ni na yʋʋm 2006 la ni. O mɛ da paam kasɛta gbaʋŋi n yit Sangonet, South Africa, nɛ Empretec Ghana.

## O Vʋm Bɛllim

## Gbanvɛɛnsa
Kwabena Owusu Aduomi

**Kwabena Owusu Aduomi** (Ba da dʋ'a o nɛ yʋʋm tusir nɛ kɔbiswai nɛ pisyuobʋ, nwadisa awai la dabpiinɛ ayɔpɔi daar, (17 senlʋŋ nwadig 1960) ka o an Ghana nid kanɛ an politis  wɛɛd nɛ wadmaan  Ghana nwa .O anɛ wabʋg paati la nid (NPP) ka lɛn an  Roads and Highways  minista  nyaandɔl Ghana nwa.

## On siiŋ siem yɛla
Ba da dua Aduomi nɛ 17 September 1960 bɛ Ejisu-Besease, Ashanti Region Ghana nwa.

## O mɛŋ vʋm yɛla
Aduomi anɛ kristo biig ka an Assemblies of God Ghana pʋ'ʋsʋm nid .O mɔr pʋa nɛ biis ayuobʋ.

## O sakur yɛla
O mɔr bachelors of science digirii kasɛta gbaʋŋ bɛ civil engineering yit Kwame Nkrumah University of Science and Technology yʋʋm 1985. 

## O tʋʋma yɛla
Aduomi da anɛ kpɛɛm  bɛ maintenance engineer n bɛ highway authority bɛ Temale yi yʋʋm 1987 ti paae yʋʋm 1994, ka tɔlis ti an projects manager bɛ highway authorities n bɛ western region sʋʋlim yi yʋʋm 1994 ti paae yʋʋm 2002. O da mɛ lɛn anɛ kpɛɛm bɛ highways n bɛ Ashanti region sʋʋlim  yʋʋm 2002 ti paae yʋʋm 2008 la ni. O daa yʋʋn liebi wadmaan pass wadmaanib yikanɛ paasi ayuobʋ bɛ Ghana republic kanɛ paasi anaasi.

## Pɔlitis nwɛ'ɛb yɛla
Ba da vɔɔt ka o di lieb wadmaan tis Ejisu Constituency n bɛ Ashanti Region, Ghana nwa  yʋʋm 2009 la ni. O daa gaan o paas subsidiary legislation committee nɛ Local Government and Rural Development Committee.

## Yʋʋm 2012 vɔɔtʋg la
Aduomi da nyiad nɛ ye o lieb wadmaan tis Ejisu constituency n bɛ Ashanti Region Ghana nwa, o da zienɛ tis wabʋg paati la yʋʋm 2012 Ghana dim vɔɔtʋg titaar la ni ka nɛ o di, o da paam nɛ vɔɔt kal 51, 976  ka kɔbʋg pʋʋgin ka o mɔr 80.52% yi vɔɔtnam la ni. O da di ka basi Augustus Andrew onɛ an maasim paati la nid nɛ Isaac Prah onɛ an PPP nɛ Richard Nana Asare onɛ an UFP nɛ Rita Nti-Adjei onɛ an nɔraug paati nid la mɛ Lucy Kazapoe onɛ an PNC la nɛ Kwaku Adusei onɛ an DPP nɛ Lasisi Fatao onɛ an NDP. Ba wʋsa da mɔri vɔɔtnam kal 11, 788 vɔɔts, 632 vɔɔts, 155 vɔɔts, 0 vɔɔts, 0 vɔɔts, 0 vɔɔts nɛ 0 vɔɔts. Ka kɔbʋg pʋʋgin ka ba mɔr 18.26%, 0.98%, 0.24%, 0.00%, 0.00%, 0.00% nɛ 0.00% yi vɔɔt la pʋʋgin nwɛnnɛ ba yʋda la dɔl taaba si'em la.

**Yʋʋm 2016 vɔɔdʋg la yɛla** 

Aduomi da lɛn nyia yaas ye o an wadmaan tis Ejisu constituency teŋkanɛ bɛ Ashanti Region sʋʋlim la, o da zienɛ tis wabʋg paati la, yʋʋm 2016 kanɛ da an Ghana dim vɔɔtʋg titaar la ni, o da di ya nɛ vɔɔt kal 54, 508 ka  kɔbʋg pʋʋgin ka o mɔr 83.79% yi vɔɔtnam la ni. O da di ka basi Gloria Korshar Huze onɛ da zienɛ tis Maasim tiig paati la paam vɔɔt kal 9, 485 ka kɔbʋg  pʋʋguinvka o mɔr 14.58%, ka PPP  naanyiadi Isaac Prah mɛ paam vɔɔt kal 859  ka kɔbʋg pʋʋgin ka o mɔr 1.32% nɛ Alex Appiah Koree onɛ zienɛ tis nɔraug paati paam 200 ka kɔbʋg pʋʋgin ka o paam 0.31% yi vɔɔt la wʋsa pʋʋdin.

## Gbanvɛɛnsa
Kwabena Amankwa Asiamah

**Kwabena Amankwa Asiamah** (duanɛ mɔtul nwadig 28, 1958) anɛ Ghana economist nɛ pɔlitis nwɛɛd. O paasnɛ wadmaanib yikanɛ paasi ayɔpɔi la Ghana republic kanɛ paasi anaasi la ni tis Fanteakwa North Constituency kanɛ bɛ Eastern Region sʋʋlim la Wabʋg Naadɔɔg nɔba zug.

## On siiŋ siem nɛ o sakur yɛla
Ba da dʋa Asiamahnɛ yʋʋm tusir nɛ kɔbiswai nɛ pisnu nɛ anii Nwadisa anii la dabpisi nɛ anii daar (mɔtul nwadig 28, 1958). O yinɛ Begoro, tenkanɛ bɛ Eastern Region sʋʋlim, Ghana. O da naae nɛ University of Hull ka die Master of Business Administration digirii in strategic management yʋʋm tusir nɛ kɔbiswai nɛ piswai nɛ awai la ni (1999). O lɛn mɔr EMGL digirii yi Ghana Institute of Management and Public Administration.

## Tʋʋma
Asiamah anɛ economist nɛ banker. Fassi ka o kpɛn pɔliti nwɛ'ɛb la, o da anɛ board chairman tis Fanteakwa Rural Bank.

## Pɔlitis nwɛ'ɛb yɛla
Asiamah bɛnɛ wabʋg na'adɔɔg la nid (NPP). ba da vɔɔt o yiiga ka o kpɛn Wadmaanib yin yʋʋm tusa ayi' nɛ awai Yʋʋmpaal Nwadig la ni (yʋʋmpaal nwadig 2009), ka paas wadmaanib yikanɛ paasi anu la Gaana republic kanɛ paasi anaasi la ni. Yʋʋm tusa ayi' nɛ pii nɛ ayi' la ni (samanpiid nwadig 2012), o da nyia ya ka lɛn di yʋʋm tusa ayi' nɛ pii nɛ ayi' (2012) Ghana wʋsa vɔɔtʋg Wabʋg Naadɔɔg nɔba zug. O da diya ka paas wadmaanib yikanɛ paasi ayuobʋ la (Sixth Parliament of the Fourth Republic of Ghana). O da lɛn di yʋʋm piinɛ ayuobʋ (2016) Ghana wʋsa vɔɔtʋg la nɛ vɔɔt pisnu nɛ ayɔpɔi kɔbiga pʋʋgin (57%) ka lieb wadmaani paas wadmaanib yikanɛ paasi ayɔpɔi la Gaana republic kanɛ paasi anaasi la ni. O anɛ kʋkdaan nyaadɔli tis laaskanɛ gɔsid ligidi yɛla la, ka lɛn paas laaskanɛ gɔsid Trade Industry and Tourism Committee.

## Mɛŋ bɛllim yɛla
Asiamah anɛ Kristo biig ka ken Presby pʋʋsim. O mɔr pʋa nɛ biisa ayɔpɔi.

## Gbanvɛɛnsa